title: Cupak Grantang
text: Duaning asapunika wénten pabesené I Grantang, laut I dagang nasi gagesonan nangkil ka puri. Nganteg ring puri I Dagang nasi matur, “Inggih Ratu Sang Prabhu sasuhunan titiang, puniki wénten tamiu sareng kalih misadia jagi ngemademang I Benaru". Riwawu asapunika atur I Dagang nasi, premangkin lédang pisan pikayun Ida Sang Prabhu. Raris Ida Sang Prabhu ngandika, ”Ih mémén cening, yen mula saja buka atur men ceningé, lautang kema tunden ia tangkil ka puri apang tawang gelah!”